Diari Oficial de la Generalitat Valenciana


Sumari del DOGV 5432, del 19-01-2007 (2006/14776)

Notificació a Paramjit Singh de la resolució del recurs d'alçada, referència interna R-33/2006.
-----------------------------------------------------------------------------------------------

### Dades del document

Número de DOGV
:   5432

Data del DOGV
:   19-01-2007

Secció del DOGV
:   V. ANUNCIS - C) ALTRES ASSUMPTES

Número del document
:   2006/14226


Data del document
:   23-06-2006

Organisme emissor
:   Conselleria de Territori i Habitatge

Tipus de document
:   Edicte

De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Paramjit Singh, avinguda de Portugal núm. 1, 4t 2a (03886 Benidorm) la resolució del recurs d'alçada amb el número de referència interna R-33/2006.  
Resolució  
Després d'examinar el recurs d'alçada formulat per Paramjit Singh, contra la resolució denegatòria del visat de contracte i del finançament qualificat per a l'adquisició d'un habitatge existent (VEX 217), relatiu a l'expedient número 03/IT/0625/2005/310.  
Antecedents de fet  
Primer. Paramjit Singh adquirent de l'habitatge situat a Benidorm (Alacant), conjunt residencial Playmon Fiesta, vestíbul F, bloc III, pis quart, porta segona, per mitjà d'escriptura de compravenda de data 26 de novembre de 2004, van presentar en el Servei Territorial d'Habitatge i Projectes Urbans d'Alacant el dia 4 de febrer de 2005 la sol·licitud de visat de contracte i finançament qualificat per a l'adquisició de l'esmentat habitatge.   
Segon. A la vista de l'expedient, i per raó del que disposa l'article 24 en relació amb l'article 7 del Reial decret 1/2002, d'11 de gener, i en els articles 5.3 i 12.1 del Decret 92/2002, de 30 de maig, del Govern Valencià, el cap del Servei Territorial en data 10 de gener de 2006 dicta una resolució denegatòria del visat i el finançament qualificat, en quedar acreditat que el preu de compravenda de l'immoble objecte de les ajudes, per un import de 54.000,00 euros, supera el preu màxim de venda de l'habitatge, que és de 45.464,65 euros.   
Tercer. Contra l'esmentada resolució interposa recurs d'alçada dins del termini i la forma escaient Paramjit Singh, sense efectuar cap al·legació.  
Fonaments de dret  
I. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 119/2003, d'11 de juliol, del Consell de la Generalitat Valenciana (DOGV núm. 4.543 de 14 de juliol de 2003).  
II. El que disposen els articles 107; 110; 114 i 115, de la LRJAP i PAC, quant a l'admissió i la tramitació del recurs d'alçada.  
III. Segons establix l'article 24 del Reial decret 1/2002, d'11 de gener, el preu màxim de venda per metre quadrat útil dels habitatges existents, serà l'establit amb caràcter general per la comunitat autònoma o les ciutats de Ceuta i Melilla per als habitatges de nova construcció, qualificats o declarats provisionalment com a protegits, i per als garatges i trasters, en la mateixa localitat, en el moment en què tinga lloc el contracte d'opció de compra o compravenda visat per l'òrgan administratiu competent.  
IV. L'article 7 del Reial decret 1/2002, d'11 de gener, establix el preu bàsic a nivell nacional per metre quadrat de superfície útil, que servirà com a referència per a la determinació del preu màxim de venda i renda dels habitatges acollits a les mesures de finançament qualificat del citat reial decret.  
Les comunitats autònomes i les ciutats de Ceuta i Melilla poden, segons la seua pròpia normativa, fixar les quanties màximes dels preus de venda.   
El Consell de Ministres acordarà per als anys 2002, 2003 i 2004 la quantia del preu bàsic, tenint en compte l'evolució del Pla d'habitatge 2002-2005.   
V. Segons disposa l'article 12.1, en relació amb l'article 5.3 del Decret 92/2002, de 30 de maig, del Govern Valencià, es considera mòdul de venda per metre quadrat de superfície útil per als habitatges existents, el resultat de multiplicar el preu bàsic a nivell nacional establit en el Reial decret 1/2002, d'11 de gener, amb les actualitzacions d'aquest que si és el cas corresponguen, aplicable en el moment de la data en què es duga a terme la compravenda, pel valor de coeficient de zona que corresponga, el qual es determina en la taula que descriu el mateix article 12.1 de l'esmentat Decret 92/2002.   
VI. En el cas que ens ocupa, revisada la documentació que apareix en l'expedient, es comprova que el preu màxim de l'habitatge objecte de les ajudes és de 45.464,65 euros, quantitat que resulta de multiplicar el preu bàsic vigent en el moment de la compravenda, que és 674,94 euros, pel coeficient de zona de la localitat de Xirivella en la data de sol·licitud de visat i finançament qualificat, que és 1,56, i el seu resultat (1.052,91), multiplicat per la superfície útil de l'habitatge, que és de 43,18 metres quadrats.   
VII. D'aquesta manera, i atés que el preu de la compravenda ascendix a 54.000,00 euros, resulta que l'esmentat preu supera el preu màxim legal de venda, per la qual cosa no és possible estimar el recurs d'alçada interposat.  
Assentat l'anterior, i com la part recurrent no ha aportat ni al·legació ni prova suficient i adequada que desvirtue el contingut de la resolució impugnada, cal confirmar-la.   
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la Proposta de resolució de l'Àrea de Promoció, resolc:  
Desestimar el recurs d'alçada formulat per Paramjit Singh contra la resolució del Servei Territorial d'Habitatge i Projectes Urbans d'Alacant, de data 10 de gener de 2006, que queda confirmada.  
Contra la present resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu d'Alacant, en el termini de dos mesos, comptadors des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això, sense perjudici que puga exercir qualsevol altre recurs que crega oportú.  
València, 23 de juny de 2006.- El director general d'Habitatge i Projectes Urbans: Bernabé Bueno Miralles.